Напрыклад, перастала давяраць аўтарам. Бо цяпер ведаю рэальны кошт папулярнасці. Ведаю, як робяцца праплачаныя пасты аб выхадзе кніжнай навінкі ці прэзентацыі. Пра відэаблогераў, якіх наймае выдавецтва, якое выпусціла кнігу ў свет. Пра хвалебныя каментары на старонках інтэрнэт-крамаў, якія пішуць самі аўтары… І калі хто думае, што беларускія пісьменнікі гэтым не карыстаюцца, то моцна памыляецца. З другога боку, цяжка асуджаць аўтараў, якія змагаюцца за свайго чытача.